
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1816 

8 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του άρθρου 2 της αρ. 4259/18.3.1996 


συστατικής Πράξης της Δημοτικής Επιχείρησης 
Δήμου Ύδρας με το όνομα «Αναπτυξιακή Δημοτική 

Επιχείρηση Ύδρας (ΑΔΕΠΥ)». 1 

Σύσταση Νομικού Προσώπου με το όνομα «ΔΗΜΟΤΙ¬ 
ΚΟΣ ΟΡΓΑΝΙΣΜΟΣ ΚΟΙΝΩΝΙΚΗΣ ΜΕΡΙΜΝΑΣ - 

ΠΡΟΝΟΙΑΣ» του Δήμου Περάματος. 2 

Έγκριση Οργανισμού Εσωτερικής Υπηρεσίας του Δη¬ 
μοτικού Λιμενικού Ταμείου Ύδρας. 3 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δ.Δ. Μητρουσίουτου 

Δήμου Μητρουσίου, Νομού Σερρών. 4 

Καθιέρωση υπερωριακής εργασίας για ένα υπάλληλο 
του Συνδέσμου Ύδρευσης Δ.Δ. Βραχναίικων Μιντι- 
λογλίου Ροίτικων Μονοδενδρίου, Νομού Αχάίας... 5 


ΑΠΟΦΑΣΕΙ Σ 

Αριθ. 07/ΔΤΑ/10232 (1) 

Τροποποίηση του άρθρου 2 της αρ. 4259/18.3.1996 συ¬ 
στατικής Πράξης της Δημοτικής Επιχείρησης Δήμου 
Ύδρας με το όνομα «Αναπτυξιακή Δημοτική Επιχείρη¬ 
ση Ύδρας (ΑΔΕΠΥ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 277 του Π.Δ. 410/1995. 

2. Τις διατάξεις του Ν. 2503/1997. 

3. Την 25027/1987 απόφαση του Υπουργού Εσωτερι¬ 
κών, περί σύστασης της Αναπτυξιακής Δημοτικής Επιχεί¬ 
ρησης Ύδρας. 

4. Την 07/ΔΤΑ/4708/14.6.2001 απόφασή μας, με την 
οποία τροποποιήθηκε η Συστατική Πράξη της Δημ. 
Επιχ/σης Ύδρας. 

5. Την 80/2003 απόφαση του Δημ. Συμβουλίου Ύδρας 
περί τροποποίησης του καταστατικού της Αναπτ. 
Δημ.Επιχ/σης Ύδρας, αποφασίζουμε: 

Τροποποιούμε το άρθρο 2 της Συστατικής Πράξης της 
Αναπτυξιακής Δημοτ. Επιχείρησης Ύδρας (4259/ 
18.3.1996) όπως παρακάτω: 


Προστίθεται στο άρθρο 2, παράγραφος ως εξής: «Σκο¬ 
πός της Επιχείρησης είναι η οικονομική, η κοινωνική - πε- 
ριβαντολλογική - ανάπτυξη της Ύδρας και ιδίως η συμμε¬ 
τοχή σε πάσης φύσεως χρηματοδοτικά προγράμματα και 
δίκτυα συνεργασίας περιβαντολλογικού - τεχνολογικού - 
πολιτισμικού τομέα με απώτερο σκοπό τη βελτίωση ποιό¬ 
τητας ζωής και των παρεχομένων κοινωνικών υπηρεσιών 
στην Ύδρα και η παροχή λοιπών κοινωνικών υπηρεσιών 
υγείας και κοινωνικής πρόνοιας, με τη συμμετοχή σε κάθε 
είδους χρηματοδοτικά προγράμματα, που επιδιώκουν 
τους ανωτέρω σκοπούς. 

Η τουριστική αξιοποίηση του νησιού με τη συμμετοχή 
σε κάθε είδους δραστηριότητες και χρηματοδοτικά προ¬ 
γράμματα, τα οποία να προάγουν την τουριστική ανάπτυ¬ 
ξη της Ύδρας και να βελτιώνουν την ποιότητα του παρε- 
χομένου τουριστικού προϊόντος». 

Οι φράσεις αυτές είναι απαραίτητες να συμπληρωθούν, 
προκειμένου να μπορεί η Επιχείρηση να λάβει Ευρωπαϊκά 
Προγράμματα. 

Από τις διατάξεις της παρούσης δεν προκαλείται δαπά¬ 
νη. 

Κατά τα λοιπά ισχύει ως έχει η 4259/18.3.1996 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Νοεμβρίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 07/ΔΤΑ/15558 (2) 

Σύσταση Νομικού Προσώπου με το όνομα «ΔΗΜΟΤΙΚΟΣ 
ΟΡΓΑΝΙΣΜΟΣ ΚΟΙΝΩΝΙΚΗΣ ΜΕΡΙΜΝΑΣ - ΠΡΟΝΟΙ¬ 
ΑΣ» του Δήμου Περάματος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το άρθρο 9του Ν. 2503/1997 (ΦΕΚ 107/Α/30.5.1997). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/1995 (ΦΕΚ Α'231). 

3. Την οικ. 16978/12.11.2003 απόφαση του Γενικού 
Γραμματέα Περιφέρειας Αττικής (ΦΕΚ 1693/18.11.2003 
τ.Β') «περί μεταβίβασης αρμοδιοτήτων και εξουσίας υπο¬ 
γραφής ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ, αποφάσε- 

ων, εγγράφων και άλλων πράξεων στον Γενικό Δ/ντή Πε¬ 
ριφέρειας». 

4. Τη 259/2004 απόφαση του Δημοτικού Συμβουλίου 
Περάματος με την οποία συστήνεται Νομικό Πρόσωπο 
Δημοσίου Δικαίου το οποίο θα διέπεται από τις διατάξεις 
του άρθρου 203τουΔ.Κ.Κ. (Π.Δ. 410/1995) με την επωνυ¬ 
μία «ΔΗΜΟΤΙΚΟΣ ΟΡΓΑΝΙΣΜΟΣ ΚΟΙΝΩΝΙΚΗΣ ΜΕΡΙ¬ 
ΜΝΑΣ - ΠΡΟΝΟΙΑΣ» του Δήμου Περάματος, αποφασί¬ 
ζουμε: 

Συστήνουμε Νομικό Πρόσωπο με την επωνυμία «ΔΗ¬ 
ΜΟΤΙΚΟΣ ΟΡΓΑΝΙΣΜΟΣ ΚΟΙΝΩΝΙΚΗΣ ΜΕΡΙΜΝΑΣ - 
ΠΡΟΝΟΙΑΣ» του Δήμου Περάματος. 

Σκοπός του Νομικού Προσώπου θα είναιηπαροχή υπη¬ 
ρεσιών κοινωνικής πρόνοιας και μέριμνας σε όλεςτις πλη- 
θυσμιακές ομάδες του Δήμου Περάματος και ιδιαίτερα 
στις πιο ευάλωτες ομάδες του πληθυσμού, όπως τα παι¬ 
διά, οι ηλικιωμένοι, τα άτομα με αναπηρίες, γυναίκες κ.λπ. 
Η εφαρμογή προγραμμάτων προληπτικής ιατρικής, η συ¬ 
νέχιση της λειτουργίας της υπάρχουσας στο Δήμο Τρά¬ 
πεζας Αίματος και γενικότερα η προστασία και παραγωγή 
της υγείας των δημοτών, η ψυχοκοινωνική στήριξη και 
προστασία ευπαθών ομάδων του πληθυσμού κ.λπ. 

Πόροι του Νομικού Προσώπου είναι οι: 
α) Ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

β) Ετήσια επιχορήγηση του Δήμου Περάματος, η οποία 
θα καθοριστεί με απόφαση του Δημοτικού Συμβουλίου 
Περάματος, πριν την ψήφιση του προϋπολογισμού του 
Νομικού Προσώπου και η οποία θα προσαρμόζεται ανά¬ 
λογα με τις ανάγκες του Νομικού Προσώπου. 

γ) Η κάλυψη δαπανών πραγματοποιείται μέσω ετήσιας 
δαπάνης σε βάρος του προϋπολογισμού του Δ. Περάμα¬ 
τος του τρέχοντος έτους και επόμενων ετών το ύψος της 
οποίας θα προσδιοριστεί επακριβώς με βάση την ετήσια 
επιχορήγηση του Δήμου για τη λειτουργία του Νομικού 
Προσώπου από το Υπουργείο Εσωτερικών, Δημόσιας Δι¬ 
οίκησης και Αποκέντρωσης σύμφωνα με τις διατάξεις της 
παρ. 8 του άρθρου του Νόμου 3106/2003 (ΦΕΚ 30/Α7 
10.2.2003). 

δ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

ε) Οι εισπράξεις από το αντίτιμο των παρεχομένων από 
το Ν.Π.Δ.Δ. πραγμάτων και υπηρεσιών, 
ζ) Τυχόν πρόσοδοι από την ίδια του περιουσία, 
η) Άλλες τυχόν κρατικές επιχορηγήσεις, 
θ) Κάθε πρόσοδο που προέρχεται από Φυσικό ή Νομικό 
Πρόσωπο. 

Το Νομικό Πρόσωπο διοικείται από επταμελές (7μελές) 
Διοικητικό Συμβούλιο και τους αναπληρωτές τους και 
αποτελείται από: 

α) Τον εκάστοτε Δήμαρχο ή Αντιδήμαρχο (ή άλλο αιρε¬ 
τό ή μη που ορίζεται από το Δήμαρχο ως Πρόεδρος) και 2 
Αντιπροέδρους ήτοι ένας Αντιπρόεδρος Υγείας και ένας 
Αντιπρόεδρος Πρόνοιας. 

β) Από (3) Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους, 
γ) Έναν (1) εκπρόσωπο των εργαζομένων, 
δ) Δύο (2) δημότες ή κάτοικοι που έχουν ανάλογη κοι¬ 
νωνική δράση και εκπροσωπούν κοινωνικούς φορείς και 
φιλανθρωπικά ιδρύματα. 

Από τη σχετική απόφαση προκαλείται δαπάνη 10.000 
Ευρώ σε βάρος του σχετικού Κ.Α. 212-309 που είναι εγγε¬ 


γραμμένος στον προϋπολογισμό 2004 του Δήμου Περά¬ 
ματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 07/ΔΤΑ/16946 (3) 

Έγκριση Οργανισμού Εσωτερικής Υπηρεσίας του Δημο¬ 
τικού Λιμενικού Ταμείου Ύδρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2503/1997 (ΦΕΚ 107/τ.Α'/ 
30.5.1997). 

2. Τις διατάξεις του άρθρου 203 του Π.Δ/τος 410/1995 
σε συνδυασμό με τις όμοιες του άρθρου 198 παρ.3 του 
ιδίου Π.Δ. 

3. Τις διατάξεις του άρθρου 12 του Ν. 1188/1981. 

4. Την 29515/6.8.2001 εγκύκλιο του ΥΠΕΣΔΔΑ. 

5. Το Π.Διάταγμα 257/11.9.2002 (ΦΕΚ 231/τ.Α'/ 
3.10.2002 με το οποίο συστήθηκε Ν.Π.Δ.Δ. με την επωνυ¬ 
μία «ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΥΔΡΑΣ» με έδρα το 
Δήμο Ύδρας, το οποίο θα λειτουργεί σύμφωνα με τις δια¬ 
τάξεις του Π.Δ/τος 410/1995 (Α' 231) και θα ασκεί τις αρ¬ 
μοδιότητες σύμφωνα με τις διατάξεις των παρ. 1 και2του 
άρθρου 28 του Ν. 2738/1999. 

6. Τον αριθμό και την ειδικότητα του προσωπικού που 
υπηρετούσε στο Λιμενικό Ταμείο Ύδρας και το οποίο έχει 
δικαίωμα μετάταξης στο νεοσυσταθέν Δημοτικό Νομικό 
Πρόσωπο. 

7. Τις διατάξεις του Π.Δ/τος 50/2001 «καθορισμός των 
προσόντων διορισμού σε θέσεις φορέων του δημόσιου 
φορέα (ΦΕΚ39/Α72001). 

8. Τις διατάξεις του Ν. 2190/1994 όπως έχουν τροπο¬ 
ποιηθεί, συμπληρωθεί και ισχύουν. 

9. Την 28α/2003 απόφαση του Δημοτικού Συμβουλίου 
Ύδρας με την οποία εγκρίθηκε ο Ο.Ε.Υ. του ΔΗΜΟΤΙΚΟΥ 
ΛΙΜΕΝΙΚΟΥ ΤΑΜΕΙΟΥ ΥΔΡΑΣ. 

10. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Πειραιά που διατυπώθηκε 
στο 5/2003 πρακτικό του (θέμα 17ο). 

11. Την οικ. 16978/12.11.2003 απόφαση του Γεν. Γραμ¬ 
ματέα Περιφέρειας Αττικής (ΦΕΚ 1693/18.11.2003 τ.Β') 
περί μεταβίβασης αρμοδιοτήτων ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ, στο Γενικό Δ/ντή Περιφέρειας, αποφασί¬ 
ζουμε: 

Εγκρίνουμε τον Ο.Ε.Υ. του ΔΗΜΟΤΙΚΟΥ ΛΙΜΕΝΙΚΟΥ 
ΤΑΜΕΙΟΥ ΥΔΡΑΣ ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο 1° 

Τις υπηρεσίεςτου Νομικού Προσώπου «ΔημοτικόΛιμε¬ 
νικό Ταμείο Ύδρας, συγκροτούν: 

Α. Το γραφείο του Προέδρου. 

Β. Το αυτοτελές τμήμα Διοικητικών και Οικονομικών 
Υπηρεσιών. 

Γ. Το Αυτοτελές τμήμα Τεχνικών υπηρεσιών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23381 


Άρθρο 2° 


Άρθρο 5° 


1. Το Αυτοτελές γραφείο του Προέδρου περιλαμβάνει: 
Ια: Το γραφείο του Προέδρου. 

1β: Το γραφείο Δικηγόρου. 

1γ: Το γραφείο εξυπηρέτησης του πολίτη. 

2. Το Αυτοτελές γραφείο Διοικητικών και Οικονομικών 
Υπηρεσιών περιλαμβάνει τα γραφεία: 

Α. Διοικητικών Υπηρεσιών. 

Β. Οικονομικών Υπηρεσιών. 

3. Αυτοτελές Τμήμα Τεχνικών Υπηρεσιών. 

Α: Γραφείο Ηλεκτρομηχ/κων Έρργων και Συν/σης 
Μηχ/των. 

Β: Γραφείο Καθαριότητας. 

ΚΕΦΑΛΑΙΟ Β 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 


Άρθρο 3° 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 


Οι θέσειςτων κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός), Γ, Β, Α (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Η οργανική σύνθεση και κατάταξη των θέσεωντου προ¬ 
σωπικού του Νομικού Προσώπου προσδιορίζεται ως πα¬ 
ρακάτω: 

Προσωπικό ειδικών θέσεων (άρθρ. 245 Ν. 1188/1981) 

1: Α. Μία (1) θέση δικηγόρου. 

2: Α. ΚΛΑΔΟΣ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕ Οικονομικός - Διοικητικός 1 

ΣΥΝΟΛΟ 1 

Β. ΚΛΑΔΟΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΤΕ Διοικητικός - Λογιστικός 1 

ΤΕ Τεχνολογικός-Μηχανικός 1 

ΣΥΝΟΛΟ 2 

Γ. ΚΛΑΔΟΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

ΔΕ Διοικητικών Γραμματέων 2 

ΔΕ Ηλεκτρολόγων 1 

ΣΥΝΟΛΟ 3 


Η μία (1) θέσηΔΕΔιοικ. εντάσσεται σύμφωνα μετις δια¬ 
τάξεις του Ν.2738/89 (Υποπ.8 άρθρ. 28) 


Δ. ΚΛΑΔΟΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ Καθαριότητας εξωτερικών 

κοινόχρηστων χώρων 2 

ΣΥΝΟΛΟ 2 


Άρθρο 4° 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
Ι.Δ. ΟΡΙΣΜΕΝΟΥ ΧΡΟΝΟΥ 


Πέντε (5) θέσεις εργατών καθαριότητας λιμενικών χώ¬ 
ρων. 

Τρεις (3) θέσεις εποχιακού προσωπικού διαφόρων ειδι¬ 
κοτήτων. 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/1994 όπως έχουν 
τροποποιηθεί και ισχύουν σήμερα ή με τις αντίστοιχες 
διατάξεις που τυχόν θα αντικαταστήσουν τις προαναφε- 
ρόμενες. 


Γιατο διορισμό, τα καθήκοντα, την αστική ευθύνη, τα δι¬ 
καιώματα, τις μεταβολές, τα πειθαρχικά αδικήματα, ποι¬ 
νές, τη λύση της υπαλληλικής σχέσης των μόνιμων υπαλ¬ 
λήλων που προβλέπονται από τον παρόντα οργανισμό 
έχουν ισχύ οι διατάξεις των Ν. 1188/1981 καιΝ.2190/1994 
όπως ισχύουν σήμερα. 

Άρθρο 6° 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή των προϊσταμένων των αυτοτελών τμημάτων 
γίνεται σύμφωνα με τις διατάξεις του άρθρου 36 του 
Ν. 2190/1994, οι κλάδοι δε από τους οποίους γίνεται η επι¬ 
λογή, αναλυτικά είναι οι εξής: 

Α. Για το αυτοτελές τμήμα Διοικητικών και Οικονομικών 
υπηρεσιών, επιλέγεται υπάλληλος κλάδου Διοικητικού - 
Οικονομικού, ελλείψει δε αυτού υπάλληλος κλάδου ΤΕ Δι¬ 
οικητικού - Λογιστικού, με βαθμό Β. 

Β. Γ ιατο αυτοτελές τμήμα των Τεχνικών Υπηρεσιών επι¬ 
λέγεται υπάλληλος κλάδου ΤΕ Πτυχ. Μηχανικών, ελλείψει 
δε αυτού υπάλληλος κλάδου ΔΕ Ηλεκτρολόγων, με βαθ¬ 
μό Α, ελλείψει δε υπαλλήλου με βαθμό Α, υπάλληλος με 
βαθμό Β. 

ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 

Άρθρο 7° 

Η αναπλήρωση των προϊσταμένων γίνεται σύμφωνα με 
το άρθρο 36παραγρ. 19 του Ν. 2190/1994. 

Η κατανομή του προσωπικού καθώς και του προσωπι¬ 
κού που θα διορισθεί μελλοντικά, στις επιμέρους διοικη¬ 
τικές μονάδες γίνεται με απόφαση του προέδρου του 
Δ.Σ., λαμβάνοντας υπόψη τις λειτουργικές ανάγκες των 
μονάδων, τα προσόντα, την πείρα και τις ειδικές γνώσεις 
των υπαλλήλων και την σχετική εισήγηση των προϊσταμέ¬ 
νων. 

Άρθρο 8° 

Οι αρμοδιότητες που καθορίζονται από τον Ο.Ε.Υ. θα 
ασκούνται από το γραφείο του Προέδρου και τα αυτοτε¬ 
λή τμήματα. 

Η κατανομή του προσωπικού θα αποφασίζεται από τον 
Πρόεδρο του νομικού προσώπου, ανάλογα με τις ανά¬ 
γκες των υπηρεσιών. 

Άρθρο 9° 

ΑΡΜΟΔΙΟΤΗΤΕΣ ΥΠΗΡΕΣ. ΜΟΝΑΔΩΝ 

1. Α: Γ ραφείο Προέδρου: 

• Διεξάγει κάθε υπηρεσία που αναθέτει ο Πρόεδρος 
στο γραφείο αυτό και δεν ανήκει στην αρμοδιότητα των 
άλλων υπηρεσιώντου Νομικού Προσώπου. 

• Διεξάγει την αλληλογραφία του Προέδρου. 

• Καθορίζει τις ώρες και τις ημέρες που ο Πρόεδρος 
μπορεί να δέχεται τους πολίτες. 

Β: Γ ραφείο δικηγόρου: 

• Ο δικηγόρος παρέχει κάθε ζητούμενη γνώμη και συμ¬ 
βουλή ύστερα από γραπτή εισήγηση του Προέδρου. 

• Παρίσταται στα δικαστήρια για τα συμφέροντα του 
Νομικού Προσώπου, επεξεργάζεται συμβάσεις, συμβό¬ 
λαια, διακηρύξεις κ.λπ. που αφορούν το Νομικό Πρό¬ 
σωπο. 

• Τηρεί αρχείο δικαστικών υποθέσεων του Νομικού 
προσώπου. 

• Παρακολουθεί τη Νομοθεσία για θέματα που αφο- 
ρούντο Νομικό πρόσωπο. 

Γ: Γραφείο εξυπηρέτησης του πολίτη: 

• Ενημερώνει τους πολίτες για τα δικαιώματά τους, για 
τις ενέργειες που απαιτούνται για τη διεκπεραίωση των 
υποθέσεώντους. 

• Κατευθύνει και οργανώνει την επικοινωνία των πολι¬ 
τών με τις υπηρεσίες του Νομικού προσώπου. 

• Δέχεται υποδείξεις και προτάσεις για τη βελτίωση λει¬ 
τουργίας του Νομικού προσώπου με απώτερο σκοπό την 
ενεργοποίηση του πολίτη μέσα από αυτή τη διαδικασία. 

• Εφοδιάζει τους πολίτες με χαρτόσημα, αιτήσεις και 
δεν υποκαθιστά σε καμία περίπτωση τις υπηρεσίες του 
Νομικού προσώπου στο αντικείμενό τους. 

2. Α: Το αυτοτελές τμήμα Διοικητικών και Οικονομικών 
Υπηρεσιών: 

Το αυτοτελές γραφείο Διοικητικών και Οικονομικών 
Υπηρεσιών περιλαμβάνει τα γραφεία: 

(1) Διοικητικών Υπηρεσιών: 

Χειρίζεται όλα τα θέματα διοικητικής φύσεως του Νομι¬ 
κού Προσώπου και της λειτουργίας του Διοικητικού Συμ¬ 
βουλίου. 

Φροντίζει για την τήρηση και παρακολούθηση της ισχύ- 
ουσας κάθε φορά Νομοθεσίας, σχετικά με την υπηρεσια¬ 
κή και συνταξιοδοτική κατάσταση του προσωπικού. 

Χειρίζεται όλα τα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκώντου Νομικού Προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κ.λπ. που αφορούν το 
προσωπικό οποιοσδήποτε σχέσης εργασίας. 

Τηρεί και ενημερώνει τους ατομικούς φακέλους του 
προσωπικού και μεριμνά για τη χορήγηση βεβαιώσεων 
πλην φορολογικών. 

Επιμελείται της παραλαβής, πρωτοκόλλησης και διανο¬ 
μής κάθε εισερχόμενου και εξερχόμενου εγγράφου και 
τηρεί αρχείο αλληλογραφίας. 

Μεριμνά για τη δακτυλογράφηση και αναπαραγωγή εγ¬ 
γράφων και εντύπων. 

Την παροχή υπηρεσιών σε πλοία και τρίτους και βεβαι¬ 
ώνει τα αντίστοιχα δικαιώματα. 

Εκτελεί ακόμα και κάθε πρόσθετη εργασία που του ανα¬ 
τίθεται από τον Πρόεδρο ή το Δ.Σ. ή από διάταξη Νόμου, 
που δεν έχει προβλεφθεί παραπάνω και δεν ανήκει στην 
αρμοδιότητα άλλης οργανικής μονάδας. 

Β: Αυτοτελές τμήμα Τεχνικών Υπηρεσιών: 

Διευθύνουσα Τεχνική Υπηρεσία για τα έργα είναι η Τε¬ 
χνική Υπηρεσία του Δήμου Πόρου και μέχρι τη σύστασή 
της, η Τεχνική Υπηρεσία Δήμων και Κοινοτήτων (ΤΥΔΚΟ 
Νομαρχίας Πειραιά. 

(1) Γραφείο Ηλεκτρμηχ/κων Έργων και Συν/σης 
Μηχ/των. 

Η εκπόνηση προγράμματος και μελετών ανάπτυξης και 
ανανέωσηςτου ηλεκτρομηχανολογικού και ηλεκτρονικού 
εξοπλισμού. 

Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσε¬ 
ως ηλεκτρομηχανολογικού και ηλεκτρονικού εξοπλι¬ 
σμού. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 


εξοπλισμού, εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στο αντίστοιχο γραφείο του Τμή¬ 
ματος Διοικητικών - Οικονομικών Υπηρεσιών, μηχανημά¬ 
των και εγκαταστάσεων και κόστους αυτών. 

(2) Γ ραφείο Καθαριότητας. 

Μεριμνά για την καθαριότητα και ευπρεπισμό των κοι¬ 
νόχρηστων χώρων (χερσαία και θαλάσσια ζώνη), αρμο¬ 
διότητας του Δημοτικού Λιμενικού Ταμείου. 

Άρθρο 10° 

Γ ενικά καθήκοντα υπαλλήλων 
(προϊσταμένων αυτοτελών τμημάτων) 

Οι προϊστάμενοι των τμημάτων είναι υπεύθυνοι για την 
ακριβή τήρηση, νόμιμη εφαρμογή και εκτέλεση των κα¬ 
θηκόντων που τους ανατίθενται στις υπηρεσίες που 
προΐστανται. 

Μεριμνά για τη λειτουργία του τηλεφωνικού κέντρου, 
των τηλετύπων και λοιπών μέσων επικοινωνίας. 

Μεριμνά για τη φύλαξη των κτιρίων, εγκαταστάσεων και 
μηχανημάτων που ανήκουν στην κυριότητα του Νομικού 
Προσώπου. 

Μεριμνά για την καθαριότητα των κτιρίων του Δημ. Λι¬ 
μενικού Ταμείου. 

Δέχεται και εξετάζει παράπονα πολιτών και φροντίζει 
για την έγκαιρη πληροφόρησή τους για θέματα που τους 
αφορούν. 

Η βεβαίωση από τον προϊστάμενο ή το νόμιμο αναπλη¬ 
ρωτή του της ακρίβειας αντιγράφων, φωτογραφιών ή φω¬ 
τοτυπιών οποιονδήποτε εγγράφων, με την επίδειξη του 
πρωτοτύπου ή ακριβούς αντιγράφου, καθώς και η βεβαί¬ 
ωση του γνήσιου της υπογραφής του προσωπικού και των 
πολιτών. 

Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει προ¬ 
βλεφθεί ανωτέρω εφ’ όσον δεν υπάγεται στην αρμοδιό¬ 
τητα άλλου γραφείου. 

(2) Οικονομικών Υπηρεσιών 

Γ ραφείο εσόδων - εξόδων - περιουσίας - διαχείρισης 
υλικού. 

Καταρτίζει σχέδιο προϋπολογισμού το οποίο εισηγείται 
ο Πρόεδρος στο Διοικητικό Συμβούλιο μέσα στις προθε¬ 
σμίες του Δ.Κ.Κ. 

Παρακολουθεί την εξέλιξη του προϋπολογισμού και ει- 
σηγείται τυχόν αναμόρφωσή του. 

Τηρεί φάκελο για κάθε ακίνητο ιδιοκτησίας του Νομικού 
Προσώπου που περιέχει όλα τα στοιχεία που θεμελιώ¬ 
νουν τα επί του ακινήτου δικαιώματα. 

Διαχειρίζεται τα πάσης φύσεως υλικά όλων των υπηρε- 
σιώντου Ν.Π.Δ.Δ. 

Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση οικείων 
επιτροπών. 

Εισηγείται και διεκπεραιώνει τη διαδικασία για τη μί¬ 
σθωση ή εκμίσθωση ακινήτων. 

Επιμελείται την εκκαθάριση και εντολή πληρωμών κάθε 
δαπάνης, αφού ελεγχθεί η νομιμότητα και πληρότητα των 
δικαιολογητικών και διενεργεί κάθε είδους λογιστικές εγ¬ 
γραφές στα λογιστικά βιβλία. 

Εκδίδει εντάλματα πληρωμής κάθε δαπάνης, τις μισθο- 
λογικές καταστάσεις προσωπικού και τηρεί αρχείαπάσης 
φύσεως προσωπικού. 

Μεριμνά για την είσπραξη κάθε εισόδου του Νομικού 
προσώπου. 

Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το Νόμο προβλεπόμενες 
διαδικασίες. 

Χειρίζεται όλα τα θέματα που έχουν σχέση με την εκμε¬ 
τάλλευση των χώρων δικαιοδοσίας και μέσων που ανή¬ 
κουν στο ΝΠΔΔ. 

- Κατανέμουν την εργασία στους υπαλλήλους των τμη¬ 
μάτων τους και συνεργάζονται με τον Πρόεδρο του Νομι¬ 
κού προσώπου για την εύρυθμη λειτουργία του τμήματός 
του. 

- Παρακολουθούν την εργατικότητα, απόδοση και πει¬ 
θαρχία των υπαλλήλων του τμήματός τους. 

Στα τμήματα και γραφεία τηρούνται τα παρακάτω βι¬ 
βλία και φάκελοι: 

Α. Φάκελοι εξερχόμενων και εισερχομένων εγγράφων. 

Β. Βιβλίο διεκπεραίωσης και παραλαβής αλληλογρα¬ 
φίας. 

Γ. Βιβλίο παραλαβής υλικών έργων. 

Δ. Βιβλίο επιδόσεως εγγράφων. 

Άρθρο 11° 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του Λιμενικού Ταμείου Ύδρας 
τρέχοντος οικονομικού έτους υπάρχουν εγκεκριμένες πι¬ 
στώσεις στους αντίστοιχους κωδικούς αριθμούς για την 
κάλυψη της μισθοδοσίας του προσωπικού που θα εντα¬ 
χθεί σύμφωνα με το άρθρο 3 αυτού του Οργανισμού Εσω¬ 
τερικής Υπηρεσίας. 

Η μελλοντική επιβάρυνση του προϋπολογισμού του νο¬ 
μικού προσώπου από την απόφαση αυτή δεν είναι δυνα¬ 
τόν να υπολογιστεί. 

Σύμφωνα μετηνπαρ.δτου άρθρου 8 του Ν. 2307/1995 
για τις νέες που συστήνονται στον παρόντα Ο.Ε.Υ., ο μέ¬ 
σος όρος των τακτικών εσόδων των δύο(2) τελευταίων 
ετών είναι διπλάσιος του ποσού στο οποίο ανέρχεται η 
ετήσια δαπάνη του Β μισθού του καταληκτικού κλιμακίου 
των προτεινομένων θέσεων πολλαπλασιαζόμενης της δα¬ 
πάνης αυτής Χ2, επομένως υπάρχει η οικονομική προϋ¬ 
πόθεση για τη σύσταση των νέων οργανικών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Νοεμβρίου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 13872 (4) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δ.Δ. Μητρουσίου του 
Δήμου Μητρουσίου, Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις: 

α) Του άρθρου 26 του Π. Δ/τος 410/1995 όπως τροπο¬ 


ποιήθηκε με τις διατάξεις του άρθρου 9 του Ν. 2503/1997 
και αντικαταστάθηκε με το άρθρο 12 του Ν. 2880/2001 
(ΦΕΚ9/Α72001). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως ανπ- 
καταστάθηκε με την παρ. 5 του άρθρου 8 του 
Ν. 2307/1995 καθώς και της παρ. 58 του άρθρου 8 του 
Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987, 22/1990 και 50/2001, όπως τροποποιήθηκε με 
το Π.Δ. 347/2003. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26.7.2000 απόφασή μας περί μεταβι- 
βάσεως εξουσίας υπογραφής «Με εντολή Γ ενικού Γ ραμ- 
ματέα Περιφέρειας». 

3. Την αριθ. 9/2004 απόφαση του Διοικητικού Συμβουλί¬ 
ου του Ν.Π. «Δημοτικός Παιδικός Σταθμός Δ.Δ. Μητρου¬ 
σίου του Δήμου Μητρουσίου», περί εγκρίσεως του Οργα¬ 
νισμού Εσωτερικής Υπηρεσίας του. 

4. Την αριθ. 82/2004 απόφαση του Δημοτικού Συμβου¬ 
λίου Κ. Μητρουσίου, με την οποία γνωμοδοτεί θετικά στην 
κατάρτιση του προαναφερόμενου Ο.Ε.Υ. 

5. Το αριθ. 20/4/6.8.2004 πρακτικό του Υπηρεσιακού 
Συμβουλίου προσωπικού των ΟΤΑ Ν. Σερρών, που γνω¬ 
μοδοτεί θετικά για την ψήφιση του Ο.Ε.Υ. του Νομικού 
Προσώπου. 

5. Το γεγονός ότι με τις διατάξεις της απόφασης αυτής 
προκαλείται δαπάνη για το έτος 2004 στον προϋπολογι¬ 
σμό του οικείου Ν.Π. ύψους 196.000 € και για καθένα από 
τα επόμενα έτη, αποφασίζουμε: 

Διαπιστώνουμε την ψήφιση του Οργανισμού Εσωτερικής 
Υπηρεσίας του Ν.Π., «Δημοτικός Παιδικός Σταθμός Δ.Δ. 
Μητρουσίου του Δήμου Μητρουσίου» που καταρτίστηκε με 
την αριθ. 9/2004 απόφαση του Διοικητικού του Συμβουλίου 
και εγκρίθηκε με την αριθμ. 82/2004 απόφαση του Δήμου Κ. 
Μητρουσίου, σύμφωνα με τις οικείες διατάξεις, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Του Δημοτικού Παιδικού Σταθμού Δ.Δ Μητρουσίου 

Άρθρο 1 

Ο Δημοτικός Παιδικός Σταθμός Δ.Δ. Μητρουσίου συ¬ 
γκροτείται σε Τμήμα Παιδικού Σταθμού. 

Άρθρο 2 

Η ανωτέρω οργανική μονάδα του Νομικού Προσώπου 
περιλαμβάνει τα ακόλουθα Γ ραφεία: 

1. Γ ραφείο Προϊσταμένου 

2. Γ ραφείο Παιδαγωγικό 

3. Γ ραφείο Διοίκησης - Διαχείρισης 

4. Γ ραφείου Μαγειρείου - Καθαριότητας 

Άρθρο 3 

Γιατην εκπλήρωση των στόχων του Ν.Π. προβλέπονται 
οι παρακάτω θέσεις: 

Α. ΜΟΝΙΜΟ ΠΡΟΣΩΠΙΚΟ 

1. Κλάδοι κατηγορίας ΤΈ. 

α) Κλάδος ΤΈ. 9 Βρεφονηπιοκομίας, θέσεις υπαλλήλων 
τρεις (3) 

β) Κλάδος Τ.Ε. Διοικητικός - Λογιστικός, θέσεις υπαλ¬ 
λήλων μία (1) 

2. Κλάδοι κατηγορίας Δ.Ε. 

α) Κλάδος Δ.Ε. Διοικητικών Γραμματέων, θέσεις υπαλ¬ 
λήλων μία (1) 

β) Κλάδος Δ.Ε. 8 Βοηθών Βρεφοκόμων Παιδοκόμων, 
θέσεις τρεις (3) 

γ) Κλάδος Δ.Ε. 32 Μαγείρων, Θέσεις υπαλλήλων μία (1) 

3. Κλάδοι κατηγορίας Υ.Ε 

α) Κλάδος Υ.Ε. 14 Βοηθ. Προσωπικού, θέσεις υπαλλή¬ 
λων μία (1) 

β) Κλάδος Υ.Ε. 16 Προσωπικό Καθαριότητας, θέσεις 
υπαλλήλων δυο (2) 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) Μόνιμο προσωπικό 

1. Τ.Ε. Βρεφονηπιοκομίας, θέσεις υπαλλήλων δυο (2) 

2. Υ.Ε. 14 Μαγείρων, θέσεις υπαλλήλων μία (1) 

3. Υ.Ε. 16 Προσωπικό καθαριότητας, θέσεις υπαλλήλων 

( 1 ) 

Γ. ΕΠΟΧΙΑΚΟ ΠΡΟΣΩΠΙΚΟ 

α) Θέσεις υπαλλήλων δύο (2) 

Η πλήρωση των κενών θέσεων του Ο.Ε.Υ. του Νομικού 
Προσώπου πραγματοποιείται με τις ισχύουσες διατάξεις 
που διέπουν το διορισμό και πρόσληψη προσωπικού 
στους Ο.Τ.Α. Α' βαθμού. 

Τα ειδικότερα τυπικά προσόντα διορισμού του προσω¬ 
πικού του Ν.Π. είναι τα προβλεπόμενα από τα 37α/1987 
και 22/1990 Π.Δ (ΦΕΚ 11/Α/1987, 7/Α/1990). 

Άρθρο 4 

Διαβάθμιση θέσεων μόνιμου προσωπικού 

Όλες οι θέσεις μόνιμου προσωπικού κατηγορίας Τ.Ε. 
και Δ.Ε. διαβαθμίζονται από τον Δ' (εισαγωγικό) έως τον 
Α' (καταληκτικό) βαθμό. Όλες οι θέσεις κατηγορίας Υ.Ε. 
διαβαθμίζονται από τον Ε' (εισαγωγικό) έως των Β' (κατα¬ 
ληκτικό) βαθμό (άρθρο 34 Ν. 2190/1994). 

Άρθρο 5 

Προϊστάμενος οργανικής μονάδας 

1. Προϊστάμενος του τμήματος Παιδικού Σταθμού ορίζε¬ 
ται από τον κλάδο Ε9 Βρεφονηπιοκομίας με απόφαση του 
Υπηρεσιακού Συμβουλίου σύμφωνα με το άρθρο 36 του Ν. 
2190/1994. Σε περίπτωση που δεν έχει ορισθεί εφαρμόζο¬ 
νται οι διατάξεις του ανωτέρω Νόμου για αναπλήρωση. 

2. Για το διάστημα κατά το οποίο θα υπηρετούν στο Δη¬ 
μοτικό Παιδικό Σταθμό Δ.Δ. Μητρουσίου υπάλληλοι του 
κλάδου ΤΕ Βρεφονηπιοκομίας οι οποίοι κατέχουν θέσεις 
προσωποπαγείς, ο Προϊστάμενος θα ορίζεται από τον 
κλάδο αυτό. 

Άρθρο 6 

Αρμοδιότητες Προϊσταμένου Τμήματος 
Παιδικού Σταθμού 

Στην αρμοδιότητάτου ανήκουν: 

1. Η εποπτεία και ο έλεγχος των γραφείων που συγκρο¬ 
τούν το Τμήμα και η παροχή των απαραίτητων οδηγιών 
για την άσκηση των αρμοδιοτήτων τους, σύμφωνα με τις 
διατάξειςτου Οργανισμού αυτού και των σχετικών Νόμων 
και Διαταγμάτων. 

2. Η συγκέντρωση, παρακολούθηση και κοινοποίηση 
στα καθ’ ύλη αρμόδια γραφεία της νομοθεσίας καιτων δι¬ 
οικητικών αποφάσεων που κοινοποιούνται στο Νομικό 
Πρόσωπο. 


3. Η μέριμνα και η ευθύνη για την σύντομη, ορθή και τα¬ 
χεία διεκπεραίωση των αποφάσεων της αρμοδιότητάς 
του. 

4.0 έλεγχος για τη νομιμότητα, πληρότητα και συνυπο- 
γραφή όλων των εγγράφων των υπαλλήλων του Τμήμα¬ 
τος. 

5. Η εισήγηση για τη λήψη μέτρων για την εύρυθμη και 
ομαλή λειτουργία του Τμήματος σύμφωνα με τον Εσωτε¬ 
ρικό Κανονισμό Λειτουργίας του Ν.Π. 

6. Η άσκηση γενικής διοικητικής εποπτείας στο πρόσω¬ 
πο του Νομικού Προσώπου, με οποιαδήποτε σχέση εργα¬ 
σίας και αν υπηρετεί και η εισήγηση στον Πρόεδρο του 
Ν.Π. για κάθε θέμα που άπτεταιτης υπηρεσιακής του κα¬ 
τάστασης. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Ν.Π., των χρηματικών 
ενταλμάτων πληρωμής και λοιπών παραστατικών πριν 
υπογραφούν από τον Πρόεδρο του Ν.Π. 

8. Η παροχή οδηγιών για την σύνταξη του Προϋπολογι¬ 
σμού του Ν.Π., η εποπτεία κατάρτισης του καθώς και η 
επιμέλεια για τη σωστή εκτέλεση του και η υπόδειξη όταν 
παρίσταται ανάγκη των απαραίτητων ενεργειών για την 
εξασφάλιση των εσόδων ή την συγκράτηση των δαπανών 
χωρίς να εμποδίζεται ο σκοπός του Ν.Π. 

9. Η υπογραφή κάθε βεβαιωτικού σημειώματος για τα 
έσοδατου Ν.Π. 

10. Η διαβίβαση κάθε νομικού θέματος στο Νομικό Συμ¬ 
βούλιο του Δήμου Καπετάν Μητρούση καθώς και των τε¬ 
χνικών θεμάτων στην Τεχνική Υπηρεσία του Δήμου Καπε¬ 
τάν Μητρούση. 

11. Η συνεργασία με την αρμόδια Υπηρεσία του Δήμου 
Καπετάν Μητρούσι για θέματα υγείας των παιδιών του 
Π.Σ καθώς και για κοινωνικά προβλήματα αυτών και των 
οικογενειών τους. 

Άρθρο 7 

Αρμοδιότητες Γ ραφείου Παιδαγωγικού 

Πέραν των οριζομένων στον Εσωτερικό Κανονισμό Λει¬ 
τουργίας του Ν.Π. στην αρμοδιότητα των υπαλλήλων 
ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών μετην πραγματοποίηση προγραμμάτων, 
ανάλογα με την ηλικία τους σύμφωνα με τον Ε.Κ.Λ. του 
Ν.Π. 

2. Η εισήγηση στον αρμόδιο Προϊστάμενο για τον έγκαι¬ 
ρο εφοδιασμό των αιθουσών με τα απαραίτητα είδη. 

3. Η συμμετοχή στο σχεδίασμά του προσχολικού προ¬ 
γράμματος. 

4. Η μέριμνα για την απασχόληση των παιδιών σύμφω¬ 
να με το ημερήσιο πρόγραμμα. 

5. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

6. Η παρακολούθηση στη διανομή φαγητού στα παιδιά. 

7. Η μέριμνα για τη διατήρηση επικοινωνίας με τους γο¬ 
νείς και η ενημέρωσή τους για τη συμπεριφορά και την 
ψυχοσωματική υγεία των παιδιών. 

Άρθρο 8 

Αρμοδιότητες Γ ραφείου Μαγειρείου - Καθαριότητας 

Πέραν των οριζομένων στον Εσωτερικό Κανονισμό Λει¬ 
τουργίας του Ν.Π. στην αρμοδιότητα των υπαλλήλων 
ανήκουν: 

1. Η μέριμνα για την παραλαβή από το Γραφείο Διαχεί¬ 
ρισης της αναγκαίας ποσότητας τροφίμων. 

2. Η επιμέλεια για την έγκαιρη παρασκευή του φαγητού. 

3. Η φροντίδα για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης τους και η μέριμνα για τη 
διατήρηση της τάξης και της καθαριότητας του χώρου 
αυτού. 

4. Η φροντίδα για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Η φροντίδα για το πλύσιμο και τακτοποίηση των μα¬ 
γειρικών σκευών. 

6. Η ευθύνη για τα μαγειρικά σκεύη καιλοιπά είδη εστιά- 
σεως που περιλαμβάνουν καθώς και η καλή συντήρηση 
και καθαριότητάς τους όπως και αυτή του χώρου μαγει¬ 
ρείων. 

7. Η ευθύνη για την καθαριότητα των εσωτερικών και 
εξωτερικών χώρων του Παιδικού Σταθμού. 

8. Η ευθύνη για την παραλαβή του ιματισμού και η καλή 
συντήρηση και φύλαξή τους στον κατάλληλο χώρο. 

9. Η φροντίδα για την καθαριότητα των παιδιών. 

Άρθρο 9 

Αρμοδιότητες Γ ραφείου Διοίκησης - Διαχείρισης 

Στην αρμοδιότητά του ανήκουν πέραν τον οριζομένων 
στον Ε.Κ.Λ. του Ν.Π. τα ακόλουθα: 

1. Η συνεργασία με τον Πρόεδρο του Ν.Π. για την κα¬ 
τάρτιση των θεμάτων της ημερήσιας διάταξης του Διοι¬ 
κητικού Συμβουλίου και η, με ευθύνη και επιμέλειά του, 
κατά τις κείμενες διατάξεις κοινοποίησή της. 

2. Η επιμέλεια για την προετοιμασία των αποφάσεων 
των οργάνων του Ν.Π. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή στο 
Δημοτικό Συμβούλιο του Δήμου Καπετάν Μητρούση ανά¬ 
λογα με το θέμα για έγκριση. 

5. Η διαβίβαση στις αρμόδιες υπηρεσίες του Ν.Π. ή του 
Δήμου Καπετάν Μητρούση των αποφάσεων που είναι 
σχετικές με τις αρμοδιότητές τους. 

6. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή αποφάσεων της Δημοτικής 
Αρχής. 

7. Η τήρηση του Γ ενικού Αρχείου του Ν.Π. και η εισήγη¬ 
ση για την καταστροφή του θεωρούμενου ως άχρηστου 
όταν απαιτείται. 

8. Η έγκαιρη διανομή των εγγράφων. 

9. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών των διαφόρων Αρχών. 

10. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Ν.Π. 

11. Η τήρηση των μητρώων των ατομικών φακέλων και 
ευρετηρίων του προσωπικού του Ν.Π. με οποιαδήποτε 
σχέση εργασίας, των συνταξιούχων καθώς και των δελ¬ 
τίων παρουσίας και η φροντίδα για τη συνεχή παρακο¬ 
λούθηση και ενημέρωσή τους. 

12. Η σύνταξη των παραστατικών στοιχείων πληρωμής 
του υπηρετούντος προσωπικού και η κοινοποίηση των με¬ 
ταβολών εγκαίρως στο αρμόδιο γραφείο. 


13. Η διεξαγωγή όλων εκείνων των διαδικασιών που εί¬ 
ναι απαραίτητες για την πρόσληψη προσωπικού, τις προ¬ 
αγωγές, απολύσεις, παραιτήσεις, αποσπάσεις, μετατά¬ 
ξεις, χορήγηση αδειών, πειθαρχικές υποθέσεις και η κοι¬ 
νοποίησή τους στην αρμόδια υπηρεσία του Ν.Π. 

14. Η έκδοση πιστοποιητικών υπηρεσιακών μεταβολών 
για κάθε νόμιμη χρήση. 

15. Η έκδοση εγκυκλίων Προέδρου του Ν.Π. που ρυθμί¬ 
ζουν τα εσωτερικά λειτουργικά προβλήματα των υπηρε¬ 
σιών. 

16. Η παρακολούθηση του πειθαρχικού δικαίου που 
ισχύει κάθε φορά για το προσωπικό του Ν.Π. και η σχετι¬ 
κή ενημέρωση του Προέδρου του Ν.Π. 

17. Η σύνταξη σχεδίου πρότασηςτου Οργανισμού Εσω¬ 
τερικής Υπηρεσίας του Ν.Π. προκειμένου να τεθεί υπόψη 
όλωντων αρμοδίων καιτων εργαζομένων προκειμένου να 
εκφράσουν τη γνώμη τους. 

18. Η ευθύνη κάθε εισφοράς και εισόδου του Ν.Π. 

19. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείται. 

20. Η επιμέλεια της εκκαθάρισης και εντολής πληρωμής 
κάθε δαπάνης. 

21.0 έλεγχος των προβλεπομένων και από το νόμο δι- 
καιολογητικών κάθε δαπάνης. 

22. Ο έλεγχος της διαπίστωσης της ύπαρξης της ανα¬ 
γκαίας πίστωσης για την πληρωμή της δαπάνης. 

23. Η αναγνώριση των πιστωτών του Ν.Π. με την προ- 
συπογραφή των πράξεων εκκαθάρισης και αναγνώρισης 
και έκδοσης των σχετικών χρηματικών ενταλμάτων μέσα 
στις πιστώσεις του προϋπολογισμού. 

24. Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

25. Η τήρηση των από το νόμο τηρούμενων βιβλίων. 

26. Η σύνταξη μισθοδοτικών καταστάσεων όλου του 
προσωπικούτου Ν.Π., η μέριμνα για την τακτική και έγκαι¬ 
ρη πληρωμή των πάσης φύσεως αποδοχών όλων των μι¬ 
σθωτών του Ν.Π. και η εκτέλεση κάθε εργασίας σχετικής 
με την ασφάλισή τους. 

27. Η διενέργεια κάθε σχετικής πράξης με την προμή¬ 
θεια όλων των ειδών για τις ανάγκες του Ν.Π. και τη λει¬ 
τουργία του Π.Σ. με την επίβλεψη του Προϊσταμένου. 

28. Η επιμέλεια της έγκαιρης και κανονικής παραλαβής 
από την αρμόδια επιτροπή προμήθειας και η ευθύνη πα¬ 
ράδοσης αυτών στην αποθήκη του Π.Σ. δυνάμει αποδει¬ 
κτικών στοιχείων παραλαβής του υπεύθυνου για τη φύλα¬ 
ξή του. 

29. Η σύνταξη σχεδίων προϋπολογισμού, απολογισμού 
προκειμένου να τεθεί υπόψη του Προϊσταμένου του Τμή¬ 
ματος πριν διαβιβαστεί στο Διοικητικό Συμβούλιο. 

30. Η εκτέλεση κάθε εργασίας που αφορά τα θέματα 
του προϋπολογισμού και την πορεία παρακολούθησής 
του καθώς και η σύνταξη σχετικής εισήγησης για ανα¬ 
μόρφωσή του, όπου και όταν παρίσταται ανάγκη. 

31. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδωντου Ν.Π. 

32. Η συγκέντρωση των τίτλων κάθε κινητής και ακίνη¬ 
της περιουσίας του Νομικού Προσώπου καθώς και η πε¬ 
ριφρούρηση των δικαιωμάτων νομής και κατοχής από το 
Ν.Π. σε συνεργασία με το Νομικό Σύμβουλο του Δήμου 
Καπετάν Μητρούση. 

33. Η τήρηση αρχείου των κληροδοτημάτων και δωρε¬ 
ών. 

Άρθρο 10 

Ο Πρόεδρος του Διοικητικού Συμβουλίου προΐσταται 
όλωντων υπηρεσιώντου Νομικού Προσώπου και έχει την 
ευθύνη της διοίκησης και λειτουργίας του σύμφωνα με το 
νόμο. Είναι ο νομικός εκπρόσωποςτου Ν.Π. σε κάθε δικα¬ 
στήριο και δημόσια αρχή. 

Άρθρο 11 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ. 22/1990. Επίσης ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαιώ¬ 
ματα, οι μεταβολές υπηρεσιακής κατάστασης, η εξέλιξη, 
οι ηθικές αμοιβές, τα πειθαρχικά αδικήματα κ.λπ. ορίζο¬ 
νται από τις εκάστοτε ισχύουσες διατάξεις. 

Άρθρο 12 

Το ΝΠΔΔ μπορεί να έχει εξωτερικούς συνεργάτες με 
σύμβαση μίσθωσης έργου των οποίων τα καθήκοντα και 
οι υποχρεώσεις αναφέρονται στον Ενιαίο Κανονισμό λει¬ 
τουργίας. 

Άρθρο 13 

Αναλυτικά τα καθήκοντα του προσωπικού και η λειτουρ¬ 
γία των επιμέρους υπηρεσιών ρυθμίζονται από τον Εσω¬ 
τερικό Κανονισμό λειτουργίας του Νομικού Προσώπου. 

Άρθρο 14 

Από την ψήφιση του Οργανισμού Εσωτερικής Υπηρε¬ 
σίας του Νομικού Προσώπου με την επωνυμία Δημοτικός 
Παιδικός Σταθμός Δ.Δ. Μητρουσίου, προκαλείται δαπάνη 
196.000 Ευρώ για το τρέχον έτος και για τα επόμενα έτη 
ανάλογη δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 16 Νοεμβρίου 2004 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Σ. ΑΓΓΕΛΙΔΟΥ-ΤΑΣΙΚΑ 


Αριθ. 6/230 (5) 

Καθιέρωση υπερωριακής εργασίας για ένα υπάλληλο του 
Συνδέσμου Ύδρευσης Δ.Δ. ΒραχναίικωνΜιντιλογλίου 
Ρόίτικων Μονοδενδρίου, Νομού Αχάίας. 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ ΥΔΡΕΥΣΗΣ 
Δ.Δ. ΒΡΑΧΝΑΙΪΚΩΝ ΜΙΝΤΙΑΟΓΑΙΟΥ 
ΡΟΪΤΙΚΩΝ ΜΟΝΟΔΕΝΔΡΙΟΥ 
Έχοντας υπόψη: 

1. Το Ν. 3205/2003 ΦΕΚ 297/Α" Μισθολογικές Ρυθμίσεις 
λειτουργών και υπαλλήλων του Δημοσίου Ν.Π.Δ.Δ. και 
ΟΤΑ και ειδικότερα το άρθρο 16. 

2. Τις διατάξεις της παραγράφου 10 του άρθρου 12 του 
Ν. 2503/1997 (ΦΕΚ 107/τ.Α') και της παραγράφου 7 του 
άρθρου 25 του Ν. 2738/1999 (180/τ.Α') προκειμένου περί 
υπαλλήλων ΟΤΑ α' και β' βαθμού αντίστοιχα,το αρμόδιο 
όργανο για την καθιέρωση υπερωριακής εργασίας προ¬ 
σωπικού του Συνδέσμου με αμοιβή είναι ο Πρόεδρος. 

3. Την εγκύκλιο του Υπουργείου Εθνικής Οικονομίας και 
Οικονομικών 2/29069/0022/22.5.2003. 

4. Το ότι στονπροϋπολογισμότου Συνδέσμου Ύδρευσης 
οικονομικού έτους 2004 και στο ΚΑ)20) 113.1 υπάρχει εγ¬ 
γεγραμμένη πίστωση 5.000,00 ευρώ για υπερωριακή ερ¬ 
γασία μονίμων υπαλλήλων και για το οικονομικό έτος 2004. 

5. Το γεγονός ότι ένας υπάλληλος του Συνδέσμου ερ¬ 
γαζόταν για την αντιμετώπιση εποχικών, εκτάκτων ή επει- 
γουσών υπηρεσιακών αναγκών του Συνδέσμου, δηλαδή 
επισκευή του δικτύου ύδρευσης και καταγραφή υδρομέ- 
τρων, αποφασίζει: 

1. Καθορίζουμε τον αριθμό των υπαλλήλων όπου είναι 
ένας (1) μόνιμος υπάλληλος στον Σύνδεσμο Ύδρευσης 
και μέχρι εξήντα (60) ώρες για τις παραπάνω εργασίες. 

2. Ο παραπάνω υπάλληλος θα πληρωθεί από την ήδη 
εγγεγραμμένη πίστωση του προϋπολογισμού του Συνδέ¬ 
σμου Ύδρευσης και στον ΚΑ)20) 113.1 οικονομικού έτους 
2004 ύψους 5000,00 ευρώ. 

Η ισχύς αυτής της απόφασης αρχίζει ένα μήνα πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Οκτωβρίου 2004 
Ο Πρόεδρος 
ΝΙΚΟΛΑΟΣ ΓΑΛΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




